מונטגומרי ברנז

חייו ותפקידו בסדרה

מר ברנז, שגילו המדויק אינו ידוע בבירור, (אך הוא נחשב לאדם הקשיש ביותר בעיר ספרינגפילד) הגיע למעמדו הרם, כבנו המאומץ של איש עסקים אמיד, שבבעלותו מפעל לאטום. הוא נהנה בצעירותו מחיי נוחיות, ובתור ילד הנעים את זמנו החופשי בהתעללות בעובדים הזרים. בבגרותו, התקבל לאוניברסיטת ייל, שם למד מדעים ומינהל עסקים וקיבל את התואר בשנת 1914. לאחר מכן הצטרף לשורות הצבא האמריקני ושירת במלחמת העולם השנייה בפלוגת הסער מספרינגפילד "חוליית הדגים המעופפים", תחת פיקודו של אברהם סימפסון, אביו של הומר. כבר במהלך המלחמה, ניתן היה לחזות באופיו הנצלני של מר. ברנז, אשר ניסה לגנוב יצירות אמנות שוות ערך. בשל מעמדו כאיש בעל ממון רב, הועסק לאחר המלחמה באופן אישי על ידי הנשיא טרומן, בהעברת טריליון דולר לאירופה, כמחווה של ארצות הברית לשיקום היבשת האירופאית שנפגעה קשות מהמלחמה.
מר ברנז מתגורר באחוזה יוקרתית, בפאתי העיר ספרינגפילד, אשר מוקפת בחומה וגדרות חשמליים. מעבר לכך, הוא מוגן על ידי כלבי שמירה אימתניים ואכזריים, המחכים בציפייה לתקיפת אי אילו עוברי גבול. כאשר אינו נמצא במפעל ומשגיח על עובדיו, הוא מבלה את זמנו בין חדריה הרבים של האחוזה, המאחסנים את תחביביו הביזאריים. בנוסף, באחוזה יש למצוא פריטי אספנות ייחודיים, כגון צילום עירום היחיד של מארק טוויין, החליפה בה צ'ארלי צ'פלין נקבר בה, החרב המיתולוגית של המלך ארתור, ועוד.
מר. ברנז הוא אינו דמות פופולרית בעיר ספרינגפילד, ומעורר את סלידתם של תושבי העיר, בשל אופיו המתנשא והמרושע, הציניות האכזרית שלו, והשימוש לרעה בכוחו כאיש בעל ממון רב. דוגמה קיצונית לכך, היא כאשר הוא חוסם את השמש לתושבים בעיר ספרינגפילד, על מנת להגדיל את צריכת החשמל אשר המפעל שלו מספק. כתוצאה מכך, הוא נורה לאחר מכן על ידי מגי.
גילו המופלג של מר. ברנז, הוא נושא להומור בסדרה - לעיתים ניכר כי הוא מנותק לחלוטין מהמציאות ומאורח החיים המודרני, דבר המתבטא בעיקר בגינונים אשר חלפו מן העולם, כמו כתיבת מכתבים בעט נוצה, נהיגה במכונית מימי מלחמת העולם הראשונה, צילום במצלמת ראי (טכנולוגיה אשר פותחה הסוף המאה ה-19), התייחסות לאנשים מפורסמים מהמאה ה-19 בזמן הווה, אף על פי שהם כבר נפטרו, שימוש בביטויים ארכאיים שאיש אינו מכיר או מילים שלהן משמעות שונה ממה שהיו בעבר, מענה לטלפון עוד מימיו של אלכסנדר גרהאם בל, ממציא הטלפון ("אהוי, הוי?") ועוד.
מעבר לכך, הוא אינו מעודכן בהתפתחויות הפוליטיות בעולם - ומתנהל כאילו העולם נעצר באמצע שנות השלושים המאוחרות. למרות זאת, מר. ברנז ניחן בכושר בלתי נלאה להתמודדות עם מפלות, ומתגלה כאיש עסקים כשרוני, אשר מאבד את הונו מספר פעמים, אך מצליח להתאושש בקלות ולזכות בנכסיו שוב.
מבחינה בריאותית הוא סובל מחולשה גופנית, דבר המתבטא פעמים רבות בסדרה - במקרים בהם הוא נאלץ לבצע פעילות פיזית או מאמץ כלשהו מהפשוטים ביותר. על מנת להתמודד עם קשייו הבריאותיים, ובתקווה להשאירו בחיים, הוא עובר טיפולים רבים.
מר ברנז גר ברחוב ממון מספר 1000 (הכוונה במקור למילה העברית), ומספר הטלפון שלו 636-555-0001.

הדמות

דמותו של מר. ברנז מושפעת ממספר אנשים. יוצר הסדרה, מאט גרונינג, ביסס את עיקר הדמות על המורה שלו מבית הספר היסודי, מר ביילי. כמו כן, הגינונים, הביטויים, סגנון ההופעה שלו מושפעים מדמויות נוספות ומושפעים מסרטים שונים. מדבב הקול של מר. ברנז, הארי שירר, (המדבב גם את סמית'רס) טוען כי מר. ברנז הוא הדמות המועדפת עליו, למרות הקושי הכרוך בכך.

"מי ירה במר ברנז?"

"מי ירה במר ברנז" הוא פרק בשני חלקים (פרק 128-129) המוקדש למעלליו של מר ברנז. הפרק נוצר בהשראתו הישירה של אחד מפרקי הטלוויזיה המפורסמים בתולדות הטלוויזיה - "מי ירה בג'יי. אר.?" בסדרה "דאלאס", ובו נעשית השוואה בין מר ברנז לבין איל הנפט הטקסני ג'יי אר יואינג.

חלק א'

חלק א' מספר על מציאת נפט בחצר בית הספר של ספרינגפילד, מה שגורם לתקוות גדולות בקרב תושבי העיר. עם זאת, מר ברנז החמדן זומם להשתלט על הנפט. בעת תצוגה פומבית של שאיבת הנפט, ברנז מפנה את הנפט לכיוונו, ומחצר בית הספר יוצאות טיפות אחדות. כל תקוות העיר מתנפצות: בית הספר מפסיד כספים, ומבצע קיצוצים קריטיים. בנוסף, אין כסף לשכור מורה הנגינה עבורו חסכה ליסה זמן רב. וילי השרת מפוטר, סקינר מועמד לפיטורין, בגלל שינוי נתיב הנפט חדרו של אייב בבית האבות קורס, עם הכסף הרב ברנז משתלט על הבר של מו סיזלק ומפטר אותו, זרם הנפט פוגע בכלבו של בארט וגורם לו לנכות, ובכספו החדש ברנז אפילו בונה מתקן לחסימת השמש, על מנת שאיש מתושבי העיר לא יקבל אנרגיה סולרית בחינם. כל אנשי העיר שונאים אותו, ובעיקר הומר, שלא מאמין שלמרות כל מאמציו ברנז לא זוכר את שמו. בעקבות מחאתו של סמית'רס על מעשיו, ברנז מפטר אותו. לאחר שהמתקן לחסימת השמש של ברנז מותקן, ברנז נראה צועד לכיוון מגרש החניה, כאשר הוא אומר:"ערב טוב. למה את/ה כל כך שמח/ה?" לאחר מכן נישמעת ירייה, וברנז משוטט ברחובות העיר, פצוע אנוש, ונשכב על שעון השמש הגדול שבכיכר העיר, מחוסר הכרה. הוא הובהל לבית החולים, אבל המשטרה אובדת עצות: כמעט כל אנשי העיר חשודים, מפני שברנז גרם עוול כמעט לכולם.